**I N F O R M Á C I A**

**Výboru Národnej rady Slovenskej republiky**

**pre verejnú správu a regionálny rozvoj**

o výsledku prerokovania **zákona z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky** (tlač 125)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vážený pán predseda,

vážené panie poslankyne,

vážení páni poslanci,

Predseda Národnej rady Slovenskej republiky rozhodnutím č. 120 z 3. januára 2024 pridelil **zákon z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky** (tlač 125) na prerokovanie

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky pre **verejnú správu a regionálny rozvoj**

 a určil lehotu na prerokovanie vráteného zákona vo výbore vrátane v gestorskom výbore **do začiatku rokovania o tomto návrhu na schôdzi Národnej rady Slovenskej republiky**.

Prezidentka Slovenskej republiky vrátila zákon s tým, že navrhla aby národná rada pri opätovnom prerokovaní zákon prijala s týmito pripomienkami:

1. Čl. I bod 19 schváleného zákona sa vypúšťa.

 Ostatné body čl. I schváleného zákona sa primerane prečíslujú.

1. Čl. II a III schváleného zákona sa vypúšťajú.

 Ostatné články schváleného zákona sa primerane prečíslujú.

1. Doterajšie čl. VIII a IX. sa vypúšťajú.

 Ostatné články schváleného zákona sa primerane prečíslujú.

Ústavnoprávny výbor Národnej rady Slovenskej republiky o **zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky** (tlač 125) rokoval dňa 9. januára 2024 č. uzn. 31 a odporučil Národnej rade Slovenskej republiky zákon **schváliť v pôvodnom znení**.

**Výbor** Národnej rady Slovenskej republiky pre **verejnú správu a regionálny rozvoj** na **6. schôdzi** dňa **10. januára 2024** o zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 125) ***rokoval*** a predseda výboru ***prerušil*** schôdzu výboru k tomuto bodu programu.

Predseda výboru v súlade s § 49 ods. 2 zákona o rokovacom poriadku NR SR v znení neskorších predpisov na žiadosť 5 členov výboru zvolal **7. schôdzu** výboru dňa **11. januára 2024**, na programe ktorej mali členovia výboru, okrem iného, prerokovať zákon vrátený prezidentkou Slovenskej republiky a schváliť spoločnú správu (ako body 2 a 3).

Na predmetnej schôdzi výboru, výbor o zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 125) ***nerokoval, keďže predseda výboru prerušil schôdzu výboru hneď pri prvom bode programu (úprava pravidel rokovania výboru).***

Vážený pán predsedsa, skončil som, prosím otvorte rozpravu, do ktorej sa hlásim ako prvý. Ďakujem.

(Rozprava)